கேள்வி: ஜுக்ரா - வரலாறு பற்றி தகவல் சொல்.
பதில்: முன்பு காலத்தில் ஜூக்ரா நகரம் சிலாங்கூர் மாநிலத்தின் அரசத் தலைநகரமாக இருந்தது. அப்போதைய சிலாங்கூர் சுல்தான் அப்துல் சமாத் (''Sultan Abdul Samad''), ஜுக்ரா அரண்மனை (''Istana Jugra'') ஜூக்ராவில் 1875-ஆம் ஆண்டில் கட்டி, அங்கு குடிபெயர்ந்தார். அந்த அரண்மனை ஓர் உத்திநோக்கு இடத்தில் (''Strategic Location'') அமைந்து இருந்தது. ஆனாலும் லங்காட் ஆறு முகத்துவாரத்தில் அமையாமல்; மலாக்கா நீரிணையில் இருந்து எளிதில் அணுகக்கூடிய இடத்தில் அமைந்து இருந்தது.
கேள்வி: ஜுக்ரா - பிரித்தானிய நிர்வாகம் என்பது என்ன?
பதில்: இந்தக் கட்டத்தில்தான் ஜுக்ரா நகரம், சிலாங்கூர் மாநில பிரித்தானிய நிர்வாகத்தின் மையமாக மாறியது. இருப்பினும் விரைவில் அந்த நிர்வாக மையம் கிள்ளான் நகருக்கும்; பின்னர் கோலாலம்பூர் மாற்றப்பட்டது. சிலாங்கூர் சுல்தான் அப்துல் சமாத் 1898-இல் இறக்கும் வரையில் ஜுக்ராவில் தான் தொடர்ந்து வாழ்ந்தார். மேலும் அவருக்குப் பின்னர் ஆட்சிக்கு வந்த சுல்தான் அலாவுதீன் சுலைமான் சா (''Sultan Sulaiman of Selangor'') என்பவரும், ஜுக்ரா அரண்மனையில் தான் புதிய சுல்தானாக அறிவிக்கப்பட்டார். அதுவே ஜுக்ராவின் கடைசி முக்கிய நிகழ்வு ஆகும்.
கேள்வி: ஜுக்ரா - சுல்தான் அலாவுதீன் சுலைமான் சா பற்றி தகவல் சொல்.
பதில்: 1905-இல் சுல்தான் அலாவுதீன் சுலைமான் சா, தன் அதிகாரப்பூர்வ இல்லத்தை வடக்கே கிள்ளான் உள்ள ஆலாம் சா அரண்மனைக்கு (''Istana Alam Shah'') மாற்றினார். அங்கு அவர் தொடர்ந்து 35 ஆண்டுகள் வாழ்ந்தார். அதன்பிறகு, ஜுக்ராவில் இருந்த கோலா லங்காட் மாவட்டம் நிர்வாகம் பந்திங்கிற்கு மாற்றப்பட்டது. காலப் போக்கில் ஜுக்ரா நகரம் தன் வரலாற்றுப் பொலிவையும் இழந்தது.
கேள்வி: ஜுக்ரா - காட்சியகம் என்பது என்ன?
பதில்: File:Muzium Tapak Jugra 7.jpg| File:Jugra Hill 1.jpg| File:Bukit Jugra 2.jpg| File:MASJID DIRAJA SULTAN ALA'EDDIN 01.JPG|